Wabja za wopyt jězoriny
Zły Komorow/Praha. Turistiski zwjazk Łužiska jězorina wabi wot dźensnišeho na Praskich wikach „For Bikes“ za swoje poskitki. Turisća ze susodneho kraja su zwjazkej wažny hospodarski faktor, wšako ličba wopytowarjow wottam dale přiběra. Z předewšěm čěskorěčnym materialom wabja w Praze hač do njedźele za wopyt łužiskeje jězoriny z ćežišćom kolesowanje a skating.
Domiznowědne wubědźowanje
Drježdźany. 9 000 eurow nałoži sakske ministerstwo za kultus za domiznowědne wubědźowanje. Hač do 7. meje su domiznowědnicy namołwjeni, swoje dopóznaća jako ćišćanu knihu, nastawk abo w multimedialnej formje předpołožić. Zajimcy móža so mjez druhim zaběrać ze stawiznami kraja, industrije, ze škitom přirody, z Němcami a Serbami kaž tež z integraciju.
Najwjetša „pjeluškarnja“ swěta?
nya_Latn szl_Latn run_Latn szl_Latn ces_Latn